Na temelju članka 23. StatutaGradske knjižnice i čitaonice Pula, od 10. srpnja 2019. godine, ravnateljica Gradske knjižnice i čitaonice Pula, raspisuje

**JAVNI NATJEČAJ**

za zasnivanje radnog odnosa u Gradskoj knjižnici i čitaonici Pula, na radnom mjestu **spremačice** **kako slijedi:**

- **2 izvršitelja, na neodređeno vrijeme, uz obvezni probni rad od 3 mjeseca dana.**

Izrazi koji se koriste u ovom natječaju, a imaju rodno značenje, odnose se jednako na ženski i muški rod.

* **Opis poslova**: održava čistoću u Središnjoj knjižnici, Knjižnici Veruda, Dječjoj knjižnici i Čitaonici kluba umirovljenika Pula i okoliša zgrada**,** čisti sve poslovne prostorije, stubišta, spremišta, sanitarne prostorije i okoliš**,** pere prozore i vrata, vitrine, stakla, police i ostali namještaj**,** održava pribor za čišćenje i pranje**,** brine o redovitom provjetravanju prostorija**,** brine o održavanju cvijeća i zelenila**,** odnosi i odlaže smeće u za to predviđene spremnike**,** obavlja izvanredno čišćenje iza većih programa, kao i nakon završetka većih radova,sudjeluje u nabavi materijala i pribora za održavanje čistoće i vodi računa o njegovom savjesnom trošenju**,** pomaže pri realizaciji svih programa te poslužuje poslovne partnere, brine o pravovremenom izvršenju plana i programa rada u svom djelokrugu te brine da se izvršava na što ekonomičniji način, provodi mjere zaštite na radu i zaštite od požara te sigurnosti posjetitelja, otvara i zatvara zgradu Središnje knjižnice te čisti prostore/ustrojstvene jedinice po rasporedu sukladno odluci ravnatelja.

Obavlja i druge poslove koji proizlaze iz procesa rada po nalogu nadređenog voditelja i ravnatelja.

* **Opći uvjeti:**
* punoljetnost i
* hrvatsko državljanstvo

**Posebni uvjeti:**

* završena osnovna škola

**Uz prijavu na javni natječaj kandidati su dužni priložiti sljedeću dokumentaciju u izvorniku ili preslici:**

* 1. životopis
	2. dokaz o državljanstvu
	3. svjedodžbu o završenoj osnovnoj školi
	4. uvjerenje da se ne vodi kazneni postupak, ne starije od 6 mjeseci

U prijavi ili životopisu obvezno navesti adresu stanovanja, e mail adresu i/ili broj telefona.

Izabrani kandidat izvornike je dužan dostaviti na uvid prije sklapanja ugovora o radu.

Za kandidate koji ispunjavaju formalne uvjete provest će se usmeni intervju radi provjere znanja i sposobnosti bitnih za obavljanje poslova radnog mjesta za koje se primaju, o čemu će kandidati biti pravovremeno obaviješteni telefonski ili elektroničkim putem. Ako kandidat ne pristupi testiranju smatra se da je povukao prijavu na natječaj.

Nakon donošenja odluke o odabiru, a prije sklapanja ugovora o radu, izabrani kandidat može se uputiti na provjeru zdravstvene sposobnosti za rad na poslovima spremačice. Trošak snosi Poslodavac.

Na javnom natječaju ravnopravno mogu sudjelovati kandidati oba spola.

Kandidat koji se poziva na pravo prednosti pri zapošljavanju u skladu s članku 102. i 103. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17, 98/19, 84/21, 156/23), ima prednost u odnosu na ostale kandidate samo pod jednakim uvjetima i dužan je priložiti, osim dokaza o ispunjavanju traženih uvjeta, i sve potrebne dokaze iz članka 103. citiranog Zakona.

Navedeno na poveznici: <https://branitelji.gov.hr/zaposljavanje-843/843>

Kandidat koji se poziva na pravo prednosti pri zapošljavanju u skladu sa Zakonom o zaštiti vojnih i civilnih invalida rata („Narodne novine“, broj: 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužan je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Da bi kandidat ostvario pravo prednosti pri zapošljavanju, po Zakonu o civilnim stradalnicima iz Domovinskog rata („Narodne novine“, broj 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja <https://branitelji.gov.hr/zaposljavanje-843/843>

Kandidat koji se poziva na pravo prednosti pri zapošljavanju u skladu sa Zakonom o profesionalnoj rehabilitaciji i zapošljavanju osoba s invaliditetom („Narodne novine“, broj: 157/13, 152/14, 39/18, 32/20), uz prijavu na natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.

Prijavom na ovaj natječaj kandidat potvrđuje da je upoznat s pravnim temeljem prikupljanja osobnih podataka i njegove svrhe, kao i o zaštiti njihova čuvanja, te njihovim pravima, a sve u skladu s Uredbom (EU) broja 2016/679 Europskog parlamenta i vijeća od dana 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka.

Kandidat prijavom na ovaj natječaj daje suglasnost Gradskoj knjižnici i čitaonici Pula na prikupljanje i obradu svojih osobnih podataka u svrhe natječajnog postupka kao i suglasnost za objavu istih kao rezultata natječaja.

Informaciju o zaštiti osobnih podataka te s tim u svezi navedeni kontakti dostupni su na web stranici [www.gkc-pula.hr](http://www.gkc-pula.hr)

Nepravovremene prijave i prijave koje ne zadovoljavaju formalne uvjete iz javnog natječaj neće se razmatrati, a o rezultatima istog kandidati će biti obaviješteni pisanim putem (mailom ili običnom poštom).

Dokumentacija dostavljena u preslici kao i dokumentacija prikupljena putem sustava e - Građani neće se vraćati.

Zadržava se pravo poništenja javnog natječaja, bez obveze obrazlaganja navedene odluke.

Javni natječaj vrijedi 8 dana od objave istog na stranicama Burze rada Hrvatskog zavoda za zapošljavanje.

Kandidati će o rezultatima natječaja biti obaviješteni pisanim putem u roku od 30 dana od dana isteka roka za podnošenje prijava (mailom ili običnom poštom).

Prijave na natječaj s potrebnom dokumentacijom o ispunjavanju uvjeta iz natječaja dostavljaju se na adresu Knjižnice preporučenom poštom ili osobno u ured tajnice Ustanove u uredovno radno vrijeme (7:30 – 15:00).

Adresa za dostavu prijave preporučenom poštom je:

Gradska knjižnica i čitaonica Pula, Sv. Ivana 1/A, 52100 Pula**,** s napomenom: „Za natječaj – spremačica“.

**Gradska knjižnica i čitaonica Pula**